Stanovisko Komisie podľa článku 251 ods. 2 tretieho pododseku písm. c) Zmluvy o ES k pozmeňujúcemu a doplňujúcemu návrhu Európskeho parlamentu týkajúceho sa spoločnej pozície Rady pokiaľ ide o návrh smernice Európskeho parlamentu a Rady, ktorou sa mení a dopĺňa smernica 2004/49/ES o bezpečnosti železníc Spoločenstva ktorým sa mení a dopĺňa návrh Komisie podľa článku 250, odsek 2 Zmluvy o ES) /* KOM/2008/0681 v konečnom znení - COD 2006/0272 */





[pic] | KOMISIA EURÓPSKYCH SPOLOČENSTIEV | Brusel, 30.10.2008 KOM(2008) 681 v konečnom znení 2006/0272 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcemu a doplňujúcemu návrhu Európskeho parlamentu týkajúceho sa spoločnej pozície Rady pokiaľ ide o návrh SMERNICE EURÓPSKEHO PARLAMENTU A RADY, ktorou sa mení a dopĺňa smernica 2004/49/ES o bezpečnosti železníc Spoločenstva KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2006/0272 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcemu a doplňujúcemu návrhu Európskeho parlamentu týkajúceho sa spoločnej pozície Rady pokiaľ ide o návrh SMERNICE EURÓPSKEHO PARLAMENTU A RADY, ktorou sa mení a dopĺňa smernica 2004/49/ES o bezpečnosti železníc Spoločenstva 1. Úvod V článku 251 ods. 2 treťom pododseku písm. c) Zmluvy o ES sa stanovuje, že Komisia vydá stanovisko k pozmeňujúcim a doplňujúcim návrhom Európskeho parlamentu v druhom čítaní. Nižšie Komisia uvádza svoje stanovisko k pozmeňujúcemu a doplňujúcemu návrhu Parlamentu. 2. Súvislosti Dátum predloženia návrhu Európskemu parlamentu a Rade (dokument KOM(2006) 784 v konečnom znení – 2006/0272 COD): | 13. 12. 2006 | Dátum stanoviska Európskeho hospodárskeho a sociálneho výboru: | 11. 7. 2007 | Dátum stanoviska Európskeho parlamentu v prvom čítaní: | 29. 11. 2007 | Dátum prijatia spoločnej pozície jednomyseľne: | 3. 3. 2008 | Dátum stanoviska Európskeho parlamentu (druhé čítanie) | 9. 7. 2008 | 3. CIEĽ NÁVRHU KOMISIE Európska komisia prijala 13. decembra 2006 rad opatrení na podporu revitalizácie odvetvia železníc prostredníctvom odstránenia prekážok brániacich pohybu vlakov v európskej železničnej sieti. Komisia začala túto iniciatívu z dvoch hlavných dôvodov: - uľahčiť voľný pohyb vlakov v rámci EÚ prostredníctvom transparentnejšieho a efektívnejšieho postupu uvádzania rušňov do prevádzky, - zjednodušiť regulačné prostredie konsolidáciou a zlúčením smerníc o železničnej interoperabilite. Jedno z týchto opatrení spočíva v zmene a doplnení smernice 2004/49/ES o bezpečnosti železníc. Pri príprave tohto návrhu Komisia sledovala tri ciele: - zavedenie zásady vzájomného uznávania povolení na uvedenie do prevádzky, ktoré už niektorý členský štát vydal. Podľa tejto zásady železničné koľajové vozidlá, ktoré už majú povolenie na uvedenie do prevádzky v jednom členskom štáte, budú prípadne musieť prejsť doplňujúcou certifikáciou v inom členskom štáte, len pokiaľ ide o doplnkové vnútroštátne požiadavky vyplývajúce napríklad z charakteristík miestnej siete, - rozšírenie právomocí agentúry, aby mohla urobiť súpis jednotlivých platných vnútroštátnych postupov a technických predpisov, vyhotoviť a aktualizovať (a zároveň rozšíriť) zoznam požiadaviek, ktoré musia byť overené len raz, buď preto, že ide o medzinárodne uznávané predpisy, alebo preto, že je možné ich považovať za rovnocenné, - objasnenie vzťahov medzi železničným podnikom a subjektom povereným údržbou. Nadobudnutie platnosti nového dohovoru o medzinárodnej železničnej preprave z roku 1999 (COTIF 1999) malo za následok uplatňovanie nových predpisov týkajúcich sa zmlúv o používaní železničných vozidiel. Z tohto dôvodu sa navrhuje vymedziť pojem držiteľ vozňov a spresniť vzťah medzi ním a podnikom, najmä v oblasti údržby. 4. STANOVISKO KOMISIE K POZMEŇUJÚCIM A DOPLŇUJÚCIM NÁVRHOM EURÓPSKEHO PARLAMENTU Na základe dohody Európskeho parlamentu a Rady v prvom čítaní o presune ustanovení článku 14 tohto návrhu smernice o uvedení železničných koľajových vozidiel do prevádzky a ich vzájomnom akceptovaní do prepracovaného znenia smernice o interoperabilite tento návrh obsahuje v zásade len zavedenie regulačného postupu s kontrolou (PRAC) a článok o údržbe vozidiel. Po niekoľkých mesiacoch rokovaní sa pod slovinským predsedníctvom podarilo 24. júna 2008 dosiahnuť na neformálnom trojstrannom rokovaní dohodu. Táto dohoda sa týka predovšetkým certifikácie subjektov zodpovedných za údržbu vozidiel. Komisia môže prijať kompromisný pozmeňujúci a doplňujúci návrh prijatý Európskym parlamentom po druhom čítaní.